Marthinsen har sittet over 14 år på Stortinget, og er medlem av utenriks- og forsvarskomiteen. Hun ble utpekt som finanspolitisk talsperson av Jonas Gahr Støre da han ble partileder i 2014, men ble vraket etter valget i 2017 da Støre valgte Trond Giske.

Hun har vært nevnt som kandidat som finansminister i en eventuell ny Ap-regjering.

Overfor Dagens Næringsliv bekrefter hun at interne forhold i Arbeiderpartiet er en av årsakene.

– Det vil være løgn å svare nei. Du kan si at jeg trenger et miljøskifte, sier hun.